1. pielikums

# Konvencijas reglaments

**II nodaļa**

**Vēstuļu korespondences reglaments**

17-107. pants

Katrai sūtījumu kategorijai piemērojamie īpašie noteikumi

Šā panta 8. punktu groza šādi.

8. Vairumsūtījumi

8.1. Sūtījumus uzskata par vairumsūtījumiem šādos gadījumos:

8.1.1. ja vienā un tajā pašā depešā vai vienā dienā, kad tiek noformētas vairākas depešas, ir nodoti 1500 vai vairāk sūtījumu, kurus nodevis viens sūtītājs**;**

8.1.2. ja divu nedēļu laikā viens sūtītājs ir nodevis 5000 vai vairāk sūtījumu;

**8.1.3. ja četru nedēļu laikā no valsts ir saņemtas depešas, kuru kopējais svars ir vismaz 90 % no lielgabarīta (E) vai sīkpaku (E) vēstuļu korespondences sūtījumiem, ar nosacījumu, ka šādu saņemto sūtījumu kopējais svars ir palielinājies vismaz par 50 % salīdzinājumā ar to pašu četru nedēļu periodu iepriekšējā gadā.**

8.2. Saskaņā ar **8.1.1. un 8.1.2.** punkta noteikumiem par vairumsūtījuma sūtītāju uzskata personu vai organizāciju, kas sūtījumus faktiski nodevusi. **Attiecībā uz 8.1.3. punktu uzskatāms, ka vairumsūtījumu sūtītājs ir izraudzītais operators.**

8.3. Ja nepieciešams, **attiecībā uz 8.1.1. un 8.1.2.** punktu sūtītāju var identificēt, izmantojot kopīgas sūtījumu pazīmes vai uzrakstot uz sūtījumiem norādi (piemēram, atpakaļnosūtīšanas adresi, vārdu un uzvārdu/nosaukumu, sūtītāja apzīmējumu vai zīmogu, pasta autorizācijas numuru utt.).

17-116. pants

Apmaiņa ar pasta sūtījumiem, kas šķiroti pēc formāta

Šā panta 4. un 12. punktu groza šādi.

4. Apmaiņa starp III grupas valstīm un starp šīm valstīm un I un II grupas valstīm

4.1. Pasta sūtījumus sagatavo, izmantojot vismaz divus atsevišķus taras veidus, proti, vienu P un G formātam kopā un vienu – E formātam, un nosūta uz galamērķiem, kuriem izejošo sūtījumu svars gadā, neskaitot M maisus, pārsniedz šādas robežvērtības:

4.1.1. 75 tonnas 2018. **un** 2019. gadā;

4.1.2. 50 tonnas **2020. un** 2021. gadā.

12. To valstu izraudzītie operatori, kuras ir **pārejas sistēmā** un kuras pievienojas mērķsistēmai, sākot no 2018. gada, var veikt apmaiņu ar pasta sūtījumiem, kas šķiroti pēc formāta, saskaņā ar tādiem pašiem nosacījumiem, kādus ievēro mērķsistēmas valstis, kā izklāstīts 2. vai 3. un 4. punktā un 5.–11. punktā.

30-107. pants

Šā panta nosaukumu un 6. punktu groza šādi.

Galamaksas tarifu aprēķināšana valstīm, kuras piemēro Konvencijas 29. panta 5.–15. punktu **un 30. panta 4.–5. punktu**

6. **Izņemot 2020. gada galamaksas tarifus, kas piemērojami lielgabarīta (E) un sīkpaku (E) vēstuļu korespondences sūtījumiem,** galamaksas tarifus, ko aprēķina saskaņā ar 4. un 5. punktu, proporcionāli pielīdzina tā, lai tie neradītu galamaksas ieņēmumu paaugstināšanos par vairāk kā 13 % attiecībā uz 37,6 gramu smagiem maziem (P) un lieliem (G) vēstuļu korespondences sūtījumiem un 375 gramu smagiem lielgabarīta (E) un sīkpaku (E) formāta vēstuļu korespondences sūtījumiem, salīdzinot ar iepriekšējo gadu.

30-108. pants

Nosacījumi, kas attiecas uz informēšanu par atsauces maksu, ko izmanto galamaksas tarifu aprēķināšanai

Izstrādāts šāds jauns 9. punkts.

**9. Saskaņā ar Konvencijas 28.bis panta 6.bis punktu sākotnējos pašdeklarētos tarifus, kuri stājas spēkā no 2020. gada 1. jūlija, jāiesniedz Starptautiskajam birojam ne vēlāk kā līdz 2020. gada 1. martam, un saņemtos sākotnējos tarifus Starptautiskais birojs pēc tam publicē līdz 2020. gada 1. aprīlim. Attiecībā uz sākotnējiem tarifiem, kas noteikti uz 2020. gada 1. jūliju, Starptautiskais birojs izmanto mēneša vidējo valūtas maiņas kursu laika posmam no 2019. gada 1. augusta līdz 2019. gada 31. decembrim.**

30-113. pants

Pieprasījums piemērot īpašu maksājumu vairumsūtījumiem

Šā panta 1., 3. un 4. punktu groza šādi.

1. Galamērķa valsts izraudzītais operators drīkst pieprasīt, lai pasta vairumsūtījumiem piemēro īpašu maksājumu, ja tas konstatē, ka:

1.1. vienā un tajā pašā pasta sūtījumā ir 1500 vai vairāk sūtījumu vai vienā dienā, kad noformē vairākus pasta sūtījumus, viens sūtītājs ir nodevis 1500 vai vairāk sūtījumu;

1.2. divu nedēļu laikā viens sūtītājs ir nodevis 5000 vai vairāk sūtījumu;

**1.3. gadījumā, ja sūtījumi saņemti no valstīm (izraudzītajiem operatoriem), kurās galamaksas aprēķina un iekasē, pamatojoties vienīgi uz tarifu par kilogramu, četru nedēļu laikā ir saņemtas šādas depešas, kuru kopējais svars ir vismaz 90 % no lielgabarīta (E) vai sīkpaku (E) vēstuļu korespondences sūtījumiem.**

3. Neatkarīgi no 2.1. apakšpunkta noteikumiem galamērķa valsts izraudzītais operators vairumsūtījumiem drīkst piemērot īpašo maksājumu, kas stājas spēkā nekavējoties, ja tas konstatē, ka:

3.1. vienā un tajā pašā depešā ir 3000 vai vairāk sūtījumu vai vienā dienā, kad noformē vairākas depešas, viens sūtītājs ir nodevis 3000 vai vairāk sūtījumu;

3.2. divu nedēļu laikā viens sūtītājs ir nodevis 10 000 vai vairāk sūtījumu;

**3.3. gadījumā, ja sūtījumi saņemti no valstīm, kurās galamaksas aprēķina un iekasē, pamatojoties vienīgi uz tarifu par kilogramu, četru nedēļu laikā ir saņemtas šādas depešas, kuru kopējais svars ir vismaz 90 % no lielgabarīta (E) vai sīkpaku (E) vēstuļu korespondences sūtījumiem, un šādu saņemto sūtījumu kopējais svars ir palielinājies vismaz par 50 % salīdzinājumā ar to pašu četru nedēļu periodu iepriekšējā gadā.**

4. Galamērķa valsts izraudzītais operators, kurš vēlas tūlītēji piemērot īpašo vairumsūtījuma maksājumu**:**

**4.1. pamatojoties uz 3.1. vai 3.2. apakšpunkta nosacījumiem,** trīs darba dienu laikā pēc depešas ar vairumsūtījumiem saņemšanas informē sūtījuma nodošanas valsts izraudzīto operatoru. Minēto paziņojumu sagatavo kā pārbaudes paziņojumu un, norādot depešas numuru, nosūtīšanas datumu, pasta apmaiņas vietu nosūtītāju, pasta apmaiņas vietu saņēmēju, pa faksu vai ar elektroniskiem sakaru līdzekļiem sūta uz īpašo adresi, kas paredzēta 34-001. panta 2. punktā, kā arī pievieno attiecīgo pasta sūtījumu paraugu fotokopiju**;**

**4.2. pamatojoties uz 3.3. apakšpunkta nosacījumiem, informē sūtījuma nodošanas valsts izraudzīto operatoru, ka četras nedēļas pārbaudīs sūtījumu sastāvu, lai noteiktu lielgabarīta (E) vai sīkpaku (E) vēstuļu korespondences sūtījumu kopējo īpatsvaru. Pēc šā perioda beigām, ja 3.3. apakšpunktā minētie nosacījumi ir izpildīti, var piemērot vairumsūtījumu tarifus, ar nosacījumu, ka šādu saņemto sūtījumu kopējais svars ir palielinājies vismaz par 50 % salīdzinājumā ar to pašu četru nedēļu periodu iepriekšējā gadā.**

30-116. pants

Statistikas datu vākšana par depešu apmaiņu starp mērķsistēmas valstu izraudzītajiem operatoriem

Šā panta 3. punktu groza šādi un svītro 4. punktu.

3. Attiecībā uz pasta sūtījumu **plūsmām starp** to valstu izraudzītajiem operatoriem, kas pievienojušās mērķsistēmai 2010. gadā un pēc tam, statistikas datus vāc, kā minēts turpmāk:

3.1. (Bez izmaiņām.)

3.2. attiecībā uz valstīm, kuras pievienojušās mērķsistēmai 2016. gadā – ja **2018. un 2019. gadā** ir pārsniegta 75 tonnu robežvērtība, bet **2020. un** 2021. gadā – 50 tonnu robežvērtība.

3.3. (Bez izmaiņām.)

30-117. pants

Statistikas datu vākšana attiecībā uz tādu depešu apmaiņu pārejas sistēmā, kuras šķirotas pēc formāta

Izstrādā šādu jaunu 0.bis punktu.

**0.bis. Attiecībā uz sūtījumiem uz pārejas sistēmas valstīm, no šādām valstīm un starp šādām valstīm plūsmām, kas nepārsniedz 100 tonnas 2020. un 2021. gadā, piemēro vidējo sūtījumu skaitu par kilogramu.**